És l'arxiu d'història oral del Memorial Democràtic, que recull entrevistes sobre les temàtiques i el període de referència d'aquesta institució (1931-1980).
Memòries polítiques, històries de vida, vivències personals i familiars sobre la Segona República, la Guerra Civil, la dictadura franquista, l'exili, la lluita per les llibertats democràtiques o la Transició espanyola tenen cabuda en aquest arxiu.
Aquest és un arxiu de memòria oral que recull la pluralitat de les memòries de la història recent de Catalunya i que fa un tractament innovador en la catalogació i la difusió de les entrevistes.
Durant el 2017, el Memorial Democràtic, en el seu objectiu de divulgar i millorar el BAT, ha estat present en els següents actes:
Signatura del conveni entre el Memorial Democràtic i la Corporació Catalana de Mitjans Audiovisuals (CCMA)
El Memorial Democràtic i la Corporació Catalana de Mitjans Audiovisuals (CCMA) van signar un conveni que permetrà crear l'arxiu històric de testimonis orals més gran d'Europa.
Amb aquest conveni, la CCMA cedeix al Memorial Democràtic imatges d'entrevistes a testimonis que van viure en primera persona la Guerra Civil i la dictadura franquista, les quals han estat gravades i utilitzades parcialment per a la producció de diversos programes dels canals de la Corporació.
Les imatges s'incorporaran al Banc Audiovisual de Testimonis del Memorial Democràtic, el qual, amb aquest conveni, rebrà gairebé el doble de material audiovisual del qual disposava.
El conseller d'Afers Exteriors, Raül Romeva, i la vicepresidenta de la Corporació Catalana de Mitjans Audiovisuals (CCMA), Núria Llorach, van signar el conveni, acte al qual va assistir el director del Memorial Democràtic, Plàcid Garcia-Planas.
L'Archivio Nazionale Cinematografico della Resistenza ONLUS de Torí és un arxiu de referència a Itàlia per a la recuperació i preservació de les pel·lícules cinematogràfiques filmades durant la resistència i la guerra partisana, els règims feixistes i nazis, l'antifeixisme, la deportació a Itàlia i Europa durant la Segona Guerra Mundial, així com la recollida sistemàtica de testimonis del període.
L'Archivio Nazionale Cinematografico della Resistenza ONLUS fa donació al Memorial Democràtic d'una còpia digital i cedeix els drets de comunicació pública de les entrevistes pertinents al fons "Autobiografia di una guerra civile – fondo di interviste ai combattenti italiani, spagnoli, internazionali", que conté una sèrie d'entrevistes realitzades entre el 1975 i el 1985 a brigadistes internacionals i combatents republicans.
La donació d'aquest fons ha suposat la incorporació de 92 entrevistes.
Enregistrament d'entrevistes d'urgència
S'han fet nou entrevistes d'urgència a testimonis de la Guerra Civil, la dictadura franquista, l'exili, la lluita per les llibertats democràtiques o la Transició espanyola.
El Centre d'Informació i Documentació del Memorial Democràtic disposa d'una biblioteca especialitzada en l'àmbit temàtic dels períodes de la Segona República, la Guerra Civil, el Franquisme i la Transició a Catalunya.
Conserva i dona a conèixer el patrimoni memorial de Catalunya, aplegant una pluralitat de memòries de guerra, exili, repressió i lluita social durant el franquisme i recuperació de la memòria.
Disposa també d'un fons amb publicacions de caràcter memorialístic, estudis de memòria, no només a Catalunya, sinó també de recuperació de la memòria i de processos de transició a diversos països del món, víctimes de conflictes armats.
Forma part de la Xarxa de Biblioteques Especialitzades de la Generalitat de Catalunya i, des del 2017, del Catàleg Col·lectiu de les Universitats de Catalunya.
És accessible amb cita prèvia a estudiants, investigadores o investigadors, professionals, entitats, associacions i a qualsevol persona interessada en el tema.
Integració dels registres bibliogràfics de la biblioteca del Memorial Democràtic al Catàleg Col·lectiu de les Universitats de Catalunya
El Memorial Democràtic i el Consorci de Serveis Universitaris de Catalunya van signar un conveni de col·laboració per tal d'integrar els registres bibliogràfics del Catàleg de la Biblioteca del Memorial Democràtic al
Catàleg Col·lectiu de les Universitats de Catalunya.
La integració dels registres bibliogràfics del Memorial Democràtic al Catàleg Col·lectiu de les Universitats de Catalunya (CCUC) permetrà augmentar la visibilitat d'aquest fons, ja que formarà part del catàleg col·lectiu per excel·lència de les universitats i els centres de recerca de Catalunya, amb un potencial d'usuaris elevat.
Aquest increment de la visibilitat serà beneficiós no només per a la descoberta dels recursos bibliogràfics en particular, sinó també per al centre de documentació i el Memorial Democràtic en general.
Finalment, ambdues institucions es beneficiaran de la millora de la informació bibliogràfica oferta a la comunitat universitària i investigadora, facilitant el préstec interbibliotecari i estalviant recursos en la catalogació a partir de la catalogació cooperativa i de l'establiment d'unes pautes de catalogació comunes.
Taller "Els arxius i la memòria democràtica"
Taller de treball intern organitzat pel Memorial Democràtic i la Direcció General d'Arxius, Biblioteques, Museus i Patrimoni amb l'objectiu de treballar i detectar diferents temes d'interès comú entre el Memorial Democràtic i els arxius comarcals, per tal de promoure la difusió del patrimoni documental català relacionat amb la recuperació de la memòria democràtica.
Base de dades d'expresos polítics: E0532 Indemnització estatal majors de 65 anys a 31/12/1990 (de més de 3 anys)
La base de dades d'expresos polítics és fruit d'un buidatge documental dels expedients d'indemnització per privació de llibertat superior als tres anys, i constitueix una font d'informació per a l'estudi de la repressió franquista.
A finals de l'any 2016 s'inicia el buidatge documental de la sèrie E0532 Indemnització estatal majors de 65 anys a 31/12/1990 (de més de 3 anys), tasca que es continua durant l'any 2017.
La realització d'aquesta tasca es duu a terme gràcies al treball de quatre estudiants en pràctiques del màster en Arxivística i Gestió de Documents de l'Escola Superior d'Arxivística i Gestió de Documents de la Universitat Autònoma de Barcelona.
L' Spanish Refugee Aid (SRA) és una organització fundada l'any 1953 amb l'objectiu d'ajudar els refugiats espanyols, principalment residents a França, que fugien de la dictadura franquista establerta a Espanya després de la Guerra Civil Espanyola (1936-1939) i que no pogueren tornar a Espanya per la seva condició de republicans espanyols.
El Memorial Democràtic conserva la sèrie documental dels expedients d'ajut a refugiats republicans que es conservaven a l'oficina de Tolosa l'any del seu tancament.
El gruix principal del fons de l' Spanish Refugee Aid es troba a la Tamiment Library de la Universitat de Nova York.
Durant el primer trimestre del 2017 es finalitza el buidatge dels 1.436 expedients.
Pràctiques d'estudiants de l'Escola Superior d'Arxivística i Gestió de Documents de la Universitat Autònoma de Barcelona
L'any 2016 se signa un conveni de cooperació educativa entre el Memorial Democràtic i la Fundació Universitat Autònoma de Barcelona per a la realització de pràctiques acadèmiques d'estudiants del màster en Arxivística i Gestió de Documents.
El conveni fixa la subscripció de convenis específics per a cada un dels estudiants en pràctiques.
Durant el 2017 han realitzat pràctiques en la institució:
El Banc Integral de la Memòria és un projecte que recull i posa a l'abast de la ciutadania aquells fons i col·leccions que recuperen la memòria democràtica a Catalunya (1931-1980), en concret, la Segona República, la Guerra Civil i les víctimes per motius ideològics, de consciència, religiosos o socials, així com la repressió a persones i col·lectius per part
de la dictadura franquista, l'exili i la deportació, la lluita antifranquista i la transició a la democràcia.
Durant el 2017 es finalitza el projecte tecnològic, amb la migració de set bases de dades en un únic sistema de gestió documental a la plataforma Dédalo:
Paral·lelament s'inicia la planificació del cercador web −establint-ne els
requeriments gràfics i funcionals− que ha de permetre la cerca integrada
i la visualització específica del contingut de les col·leccions a través de